|  |
| --- |
| Projektas |
| Pagėgių savivaldybės taryba **sprendimas**  **DĖL PAGĖGIŲ SAVIVALDYBĖS PAGĖGIŲ SENIŪNIJOS KENTRIŲ KADASTRO VIETOVĖS VALSTYBINĖS IŠPERKAMOS IR NEPRIVATIZUOJAMOS ŽEMĖS PLANO TIKSLINIMO** |
| 2018 m. kovo 19 d. Nr. T1-58 Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi,

Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymo 12 straipsniu, Lietuvos Respublikos žemės reformos įstatymo 13 straipsnio 2 punktu, Pagėgių savivaldybės taryba nusprendžia:

1. Pripažinti 0,38 ha ploto laisvo valstybinio žemės fondo sklypą, kadastro Nr. 8824/0002:163 Kentrių k.v., esantį Kentrių k., Pagėgių sen., Pagėgių sav., svarbiu Pagėgių savivaldybės administracijai.
2. Kreiptis į Nacionalinės žemės tarnybos prie Žemės ūkio ministerijos Tauragės ir Pagėgių skyrių dėl šio žemės sklypo priskyrimo prie neprivatizuojamų žemės sklypų ir įtraukimo į kadastro vietovės žemės reformos žemėtvarkos projektą, kaip neprivatizuojamą valstybės išperkamą žemę.
3. Įgalioti Pagėgių savivaldybės administracijos direktorių atstovauti savivaldybei 1 punkte nurodyto žemės sklypo pripažinimo svarbiu įgyvendinimo procese.
4. Sprendimą paskelbti Teisės aktų registre ir Pagėgių savivaldybės interneto svetainėje [www.pagegiai.lt](http://www.pagegiai.lt/).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

SUDERINTA:

Administracijos direktorė Dainora Butvydienė

Bendrojo ir juridinio skyriaus

vyriausiasis specialistas Valdas Vytuvis

Kalbos ir archyvo tvarkytoja Laimutė Mickevičienė

Parengė Ernesta Maier,

Architektūros, gamtosaugos ir

paminklosaugos skyriaus vedėjo

pavaduotoja – vyriausioji architektė



Pagėgių savivaldybės tarybos

veiklos reglamento

2 priedas

**SPRENDIMO „DĖL PAGĖGIŲ SAVIVALDYBĖS PAGĖGIŲ SENIŪNIJOS KENTRIŲ KADASTRO VIETOVĖS VALSTYBINĖS IŠPERKAMOS IR NEPRIVATIZUOJAMOS ŽEMĖS PLANO TIKSLINIMO“**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tarybos sprendimo projekto pavadinimas)

**AIŠKINAMASIS RAŠTAS**

2018-03-09

**\_\_\_\_\_\_\_\_\_\_\_\_\_\_\_\_\_\_\_\_\_\_**

(Data)

1. ***Parengto projekto tikslai ir uždaviniai***

Pripažinti 0,38 ha ploto laisvo valstybinio žemės fondo sklypą (kadastro Nr. 8824/0002:163), esantį Kentrių k., Pagėgių sen., Pagėgių sav. svarbiu Pagėgių savivaldybės administracijai, sudarant galimybę kreiptis į Nacionalinės žemės tarnybos prie Žemės ūkio ministerijos Tauragės ir Pagėgių skyrių dėl šio žemės sklypo priskyrimo prie neprivatizuojamų žemės sklypų ir įtraukimo į kadastro vietovės žemės reformos žemėtvarkos projektą kaip neprivatizuojamą valstybės išperkamą žemę.

1. ***Kaip šiuo metu yra sureguliuoti projekte aptarti klausimai***

Vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymo 12 straipsniu, Lietuvos Respublikos žemės reformos įstatymo 13 straipsnio 2 punktu laisvo valstybinio žemės fondo sklypus svarbiais visuomenės poreikiams pripažįsta savivaldybės taryba.

1. ***Kokių teigiamų rezultatų laukiama***

Bus sudaryta galimybė panaudoti žemės sklypą visuomenės poreikiams atsižvelgiant į Pagėgių savivaldybės Pagėgių seniūnijos Kentrių k. bendruomenės 2018 m. kovo 5 d. prašymą.

1. ***Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta***

Neigiamų pasekmių nenumatyta.

1. ***Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

Priėmus sprendimą pagal teikiamą projektą nereikės keisti ir naikinti galiojančių aktų.

1. ***Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***

Priimtam sprendimui teisės aktus turės parengti pagal nustatytą kompetenciją atsakingas Pagėgių savivaldybės padalinys, Nacionalinės žemės tarnybos prie Žemės ūkio ministerijos Tauragės ir Pagėgių skyrius.

1. ***Ar reikalinga atlikti sprendimo projekto antikorupcinį vertinimą***

Taip.

1. ***Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

Pagėgių savivaldybės Architektūros, gamtosaugos ir paminklosaugos skyrius, Nacionalinės žemės tarnybos prie Žemės ūkio ministerijos Tauragės ir Pagėgių skyrius.

1. ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai***

Specialistų vertinimų ir išvadų negauta.

1. ***Projekto rengėjas ar rengėjų grupė.***

Pagėgių savivaldybės Architektūros, gamtosaugos ir paminklosaugos skyriaus vedėjo pavaduotoja – vyriausioji architektė Ernesta Maier, tel. 8 441 70400, el. p. e.maier@pagegiai.lt.

1. ***Kiti, rengėjo nuomone, reikalingi pagrindimai ir paaiškinimai.***

Kitų rengėjo pagrindimų ir paaiškinimų nėra.

Architektūros, gamtosaugos ir

paminklosaugos skyriaus

vedėjo pavaduotoja –

vyriausioji architektė \_\_\_\_\_\_\_\_\_\_\_\_\_\_\_ Ernesta Maier

(Rengėjo pareigos) (Parašas) (Rengėjo varas, pavardė)